  Майя Бывальцева Грак черкогуртын выль куас базаез усьтӥзы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. 140 квадрат метр быдӟа юртын пиосмуртъёслы но нылмуртъёслы кылиськон-дӥсяськон инты, тренеръёслы висъет, инвентарез возьыны но куасъёсты дасяны висъетъёс вань. Азьланяз душ лэсьтыны малпало на. Выль куас базаез 4-тӥ тулыспалэ сӥё-дано усьтӥзы. Нырысетӥ ӵошатсконъёсы Кизнер, Пичи Пурга, Грак ёросъёсысь но Можгаысь Ачиз база черкогуртлэн дурпалаз интыяськемын, нош 1, 2, 3 но 5 иськемъёс куас сюресъёс шулдыр сикетӥ ортчо. Нырысетӥосыз пӧлын соосты эскериз Удмуртиысь куасэн бызьылонъя федерацилэн кивалтӥсез, дуннелэн чемпионэз Максим Вылегжанин, со чебер лымыё нюлэскытӥ 30 иськемез ортчиз. Лэсьтӥськон 2019-тӥ арысен мынӥз. Спорт огъет оглом 2 миллион манет котыр усиз. Со пӧлысь 250 сюрс манетсэ черкогуртын улӥсьёс люказы. Тодэ вайытом, та дыре Гракын выль ФОК но пукто.    Тегъёс: Спорт Удмуртия лэсьтськон Грак куас  